
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 223 

9 Σεπτεμβρίου 2005 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

172. Τροποποίηση του π.δ. 188/2002 «Σύσταση Ινστι¬ 
τούτου Μεταναστευτικής Πολιτικής» (ΦΕΚ175 Α’) 1 

173. Τροποποίηση του π.δ. 21/2004 «Ίδρυση Σχολής Πε¬ 
ριβάλλοντος στο Πανεπιστήμιο Αιγαίου» Α’ 16. 2 

173. Τροποποίηση του π.δ. 193/2002 «Οργανισμός Διάρ¬ 
θρωσης και Λειτουργίας Οίκου Ναύτου» (ΑΊ 77). 3 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 172 
Τροποποίηση του π.δ. 188/2002 «Σύσταση Ινστιτούτου 
Μεταναστευτικής Πολιτικής» (ΦΕΚ 175 Α’). 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 73 του ν. 2910/2001 «Είσοδος και παρα¬ 
μονή αλλοδαπών στην Ελληνική Επικράτεια. Κτήση της 
Ελληνικής ιθαγένειας με πολιτογράφηση και άλλες δια¬ 
τάξεις» (ΦΕΚ 91 Α’), όπωςαντικαταστάθηκεαπότο άρθρο 
23 του ν. 3013/2002 «Αναβάθμιση της πολιτικής προστα¬ 
σίας και λοιπές διατάξεις» (ΦΕΚ 102 Α’), οι διατάξεις του 
οποίου τροποποιήθηκαν με το άρθρο 16 του ν. 3320/2005 
«Ρυθμίσεις θεμάτων για το προσωπικό του Δημοσίου και 
των νομικών προσώπων του ευρύτερου δημόσιου τομέα 
και για τους Ο.Τ.Α.» (ΦΕΚ 48 Α’). 

β) Του άρθρου 29Α, του ν. 1558/1985 «Κυβέρνηση και 
κυβερνητικά όργανα» (ΦΕΚ 137 Α’), όπως προστέθηκε με 
το άρθρο 27 του ν. 2081/1992 (ΦΕΚ 154 Α’) και αντικατα- 
στάθηκε με το άρθρο 1 παρ. 2α του ν. 2469/1997 «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις» (ΦΕΚ 38 Α’). 

γ) Του άρθρου 22 παρ. 3 του ν. 2362/1995 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247 Α’). 


2. Την υπ’ αριθμ. 14650/ΔΙΟΕ85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 519 Β’). 

3. Το γεγονός ότι από την έκδοση του παρόντος δια¬ 
τάγματος δενπροκαλείται δαπάνη σε βάρος του προϋπο¬ 
λογισμό του Ινστιτούτου Μεταναστευτικής Πολιτικής. 

4. Την υπ’ αριθμ. 127/2005 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Εσωτερικών, Δημόσιας Διοίκησης και Αποκέντρωσης και 
του Υφυπουργού Οικονομίας και Οικονομικών, αποφασί¬ 
ζουμε: 

Άρθρο 1 

Το άρθρο 3 του π.δ. 188/2002 «Σύσταση Ινστιτούτου 
Μεταναστευτικής Πολιτικής» (ΦΕΚ 175 Α’) αντικαθίστα¬ 
ται, ως εξής: 

«Το Ινστιτούτο Μεταναστευτικής Πολιτικής (Ι.ΜΕ.ΠΟ.) 
διοικείται από Διοικητικό Συμβούλιο (ΔΣ)». 

Άρθρο 2 

Η παράγραφος 3 του άρθρου 4 του π.δ. 188/2002 αντι¬ 
καθίσταται, ως εξής: 

«Σε περίπτωση απουσίας ή κωλύματος, ο Πρόεδρος 
αναπληρώνεται από τον Αντιπρόεδρο και σε περίπτωση 
κωλύματος και αυτού, από μέλος του Διοικητικού Συμ¬ 
βουλίου, που ορίζεται με απόφαση του Προέδρου». 

Άρθρο 3 

Η περίπτωση ι’ του άρθρου 5 του π.δ. 188/2002 αντικα¬ 
θίσταται, ως εξής: 

«ι. Με απόφασή του μπορεί να μεταβιβάζει στον Πρόε¬ 
δρο ή σε μέλη του Διοικητικού Συμβουλίου συγκεκριμέ¬ 
νες αρμοδιότητές του». 

Άρθρο 4 

Το άρθρο 6του π.δ. 188/2002 αντικαθίσταται, ως εξής: 

«Ο Πρόεδρος του Διοικητικού Συμβουλίου έχειτις εξής 
αρμοδιότητες: 

α. Συγκαλεί το Διοικητικό Συμβούλιο και καταρτίζει την 
ημερήσια διάταξη. 

β. Εκπροσωπείτο Ι.ΜΕ.ΠΟ. ενώπιον κάθε διοικητικής, 
δικαστικής ή άλλης αρχής. 

γ. Εκτελείτις αποφάσεις του Διοικητικού Συμβουλίου. 

δ. Προϊσταταιτων υπηρεσιών του Ι.ΜΕ.ΠΟ. και είναι πει¬ 
θαρχικός προϊστάμενος του προσωπικού. 

ε. Εισηγείται στο Διοικητικό Συμβούλιο τα θέματα που 
υπάγονται στις αρμοδιότητες του. 

στ. Έχει κάθε άλλη αρμοδιότητα που του ανατίθεται 
από το Διοικητικό Συμβούλιο. 

ζ. Με απόφασή του μπορεί να εκχωρεί μέρος των αρμο¬ 
διοτήτων του στον Αντιπρόεδρο ή/και σε μέλος του ΔΣ». 

Άρθρο 5 

Το άρθρο 7 του π.δ. 188/2002 καταργείται. 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος. 

Ιωάννινα, ΙΘΑυγούστου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 173 
Τροποποίηση του π.δ. 21/2004 «Ίδρυση Σχολής Περι¬ 
βάλλοντος στο Πανεπιστήμιο Αιγαίου» Α’ 16. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 50 παρ. 3 καιβπαρ. 6 του ν. 1268/1982 
«Γιατη δομή και λειτουργία των Ανώτατων Εκπαιδευτικών 
Ιδρυμάτων», (Α’ 87), όπως η τελευταία αυτή διάταξη τρο¬ 
ποποιήθηκε με το άρθρο 48 παρ. 1 του ν. 1404/1983 «Δο¬ 
μή και λειτουργία των Ανωτάτων Τεχνολογικών Ιδρυμά¬ 
των» (Α’ 173) αντικαταστάθηκε με το άρθρο 15 παρ. 2α 
του ν. 2640/1998 (Α’ 206) και συμπληρώθηκε με το άρθρο 
3 παρ. 1 (β) του ν. 3027/2002 «Ρύθμιση θεμάτων Οργανι¬ 
σμού Σχολικών Κτιρίων, ανώτατης Εκπαίδευσης και άλ¬ 
λες διατάξεις» (Α' 152). 

β) Του άρθρου 15παρ.2εδ. (θ)του ν. 2817/2000 (Α’ 78). 
γ) Τις διατάξεις του άρθρου 29Α του ν. 1558/1985 (Α’ 
137) όπως αυτό προστέθηκε με το άρθρο 27 του ν. 2081/ 
1992 (Α’ 154) και τροποποιήθηκε με το άρθρο 1 παρ. 2 
περ. ατού ν. 2469/1997 (Α’ 38). 

δ) Της υπ’ αριθμ. ΔΙΔΚ/Φ. 1/2/6139/23.3.2004 απόφα¬ 
σης του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης, «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (Β’ 527). 

ε) Της υπ’ αριθμ. 14650/ΔΙΟΕ 85/17.3.2004 κοινής από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

στ) Της υπ’ αριθμ. 37876/ΣΤ5/26.4.2004 απόφασης του 
Πρωθυπουργού και της Υπουργού Εθνικής Παιδείας και Θρη¬ 
σκευμάτων «Καθορισμός αρμοδιοτήτων Υφυπουργών του 
Υπουργείου Εθνικής Παιδείας και Θρησκευμάτων (Β’ 608). 

2. Το άρθρο 1 παρ. I εδ. γτου π.δ. 83/2000 (Α’ 72). 


3. Τη γνώμη της Συγκλήτου του Πανεπιστημίου Αιγαίου 
(συνεδριάσεις 16η/20.10.1998 και 37η/15.11.2000). 

4. Το γεγονός ότι δε γνωμοδότησε το Συμβούλιο Ανώ¬ 
τατης Παιδείας αν και ζητήθηκε η γνώμη του με το υπ’ 
αριθμ. Β1/69/30.1.2001 έγγραφο του Υπουργού Εθνικής 
Παιδείας και Θρησκευμάτων και ότι έχει παρέλθει άπρα¬ 
κτη η προθεσμία που ορίζουν οι διατάξεις του άρθρου 50 
παρ. 3 του ν. 1268/1982. 

5. Το γεγονός ότι από τις διατάξεις του διατάγματος αυ¬ 
τού, δεν προκαλείται πρόσθετη δαπάνη σε βάρος του 
κρατικού προϋπολογισμού και 

6. Την υπ’ αριθμ. 32/2005 γνωμοδότηση του Συμβουλί¬ 
ου της Επικράτειας, με πρόταση των Υφυπουργών Εθνι¬ 
κής Παιδείας και Θρησκευμάτων, Εσωτερικών, Δημόσιας 
Διοίκησης και Αποκέντρωσης και Οικονομίας και Οικονο¬ 
μικών, αποφασίζουμε: 

Άρθρο 1 

Το προεδρικό διάταγμα 21/2004 «Ίδρυση Σχολής Περι¬ 
βάλλοντος στο Πανεπιστήμιο Αιγαίου» (Α’ 16) τροποποι¬ 
είται ως ακολούθως: 

Στην παρ. 2 του άρθρου 1 προστίθεται εδάφιο δ ως 
εξής: 

«δ. Πολιτισμικής Τεχνολογίας και Επικοινωνίας». 

Άρθρο 2 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 5 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 174 
Τροποποίηση του π.δ. 193/2002 «Οργανισμός Διάρθρω¬ 
σης και Λειτουργίας Οίκου Ναύτου» (Α' 177). 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20 του ν. 2503/1997 «Διοίκηση, Οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (Α' 107). 

β) Του άρθρου 90 του Κώδικα Νομοθεσίας για την Κυ¬ 
βέρνηση καιτα Κυβερνητικά Όργανα που κυρώθηκε μετο 
άρθρο πρώτο του π.δ/τος 63/2005 (Α' 98). 

2 Την αριθ. ΔΙΔΚ/Φ1/2/6139/23.3.2004 κοινή απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης» (Β' 527). 

3. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 519). 

4. Το γεγονός ότι από τις ρυθμίσεις του παρόντος δια¬ 
τάγματος προκαλείται σε βάρος του Προϋπολογισμού 
του Οίκου Ναύτου πρόσθετη ετήσια δαπάνη ύψους 
780,00 ευρώ από τη σύσταση Τμήματος για επίδομα θέ- 
σεως Προϊσταμένου, η οποία κατά το τρέχον έτος περιο¬ 
ρίζεται στο ποσό των 455,00 ευρώ. Η ανωτέρω δαπάνη θα 
καλύπτεται κατά το έτος 2005 από τις πιστώσεις του προ¬ 
ϋπολογισμού του Οίκου Ναύτου (Κ.Α.Ε. 0238) και κατά τα 
επόμενα έτη από τις πιστώσεις που θα εγγράφονται στον 
εν λόγω προϋπολογισμό (Κ.Α.Ε. 0238) για το σκοπό αυτό. 

5. Την υπ’ αριθμ. 124/2005 Γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εμπορικής Ναυτιλίας και των Υφυπουργών Εσωτερικών, 
Δημόσιας Διοίκησης και Αποκέντρωσης και Οικονομίας 
και Οικονομικών, αποφασίζουμε, 

Άρθρο 1 

1. Η Γενική Επιθεώρηση Υγείας του Οίκου του Ναύτου, 
η οποία προβλέπεται στο άρθρο 2, παρ. I, περ. 2 του π.δ. 
193/2002, μετονομάζεται σε Γενική Επιθεώρηση. 

2. Στο π.δ. 193/2002 όπου αναφέρεται «Γενική Επιθεώ¬ 
ρηση Υγείας», η λέξη «Υγείας» καταργείται. 

Άρθρο 2 

Στο άρθρο 2 παρ. II, μετά την περίπτωση 49, προστίθε¬ 
ται περίπτωση 50, ως εξής: 

«Παράρτημα Οίκου Ναύτου Μεσολογγίου» (π.δ. 
209/2004-ΑΊ 85) 

Οι λοιπές περιπτώσεις αναριθμούνται αναλόγως. 

Άρθρο 3 

1. Τα στοιχεία 4 και 12 του εδαφίου α της παραγράφου 
2 του άρθρου 5 του π.δ. 193/2002 καταργούνται και τα 
λοιπά στοιχεία αναριθμούνται ανάλογα. 

2. Στο εδάφιο α της παραγράφου 2 του άρθρου 6 του 
π.δ. 193/2002 προστίθενται στοιχεία 8 και 9, ως ακολού¬ 
θως: 

«8. Ο χειρισμός όλων των θεμάτων που αφορούν στις 
αποδοχές, στις αποζημιώσεις υπερωριακής και πρόσθε¬ 
της απασχόλησης και στα έξοδα κίνησης για τις μετακι¬ 
νήσεις του προσωπικού. 

9. Η μέριμνα για τη χορήγηση δανείων στο προσωπικό. 

Άρθρο 4 

Το άρθρο 8 του π.δ. 193/2002 αντικαθίσταται ως εξής: 

«Άρθρο 8 

Διεύθυνση Υγειονομικού 

1. Η Διεύθυνση Υγειονομικού συγκροτείται από τα εξής 
Τμήματα: 

α) Προγραμματισμού-Πρόνοιας και Προληπτικής Ιατρι¬ 
κής. 

β) Ιατρικής Περίθαλψης. 

γ) Απεικονιστικού Εργαστηριακού Ελέγχου. 

δ) Μικροβιολογικού - Βιοχημικού - Ορμονολογικού Ερ¬ 
γαστηρίου. 

ε) Νοσηλευτικού Προσωπικού και Φυσικοθεραπείας. 

στ) Οδοντιατρικής Περίθαλψης. 

2. Οι αρμοδιότητες της Διεύθυνσης Υγειονομικού κατα- 
νέμονται μεταξύ των Τμημάτων της όπως πιο κάτω: 


α. Τμήμα Προγραμματισμού - Πρόνοιας και Προληπτι¬ 
κής Ιατρικής 

1. Η κατάρτιση προγραμμάτων παροχής υπηρεσιών 
υγείας και προληπτικής ιατρικής στους ασφαλισμένους 
του Οίκου Ναύτου και στους σπουδαστές των Ακαδημιών 
Εμπορικού Ναυτικού, κατά το χρόνο της φοίτησής τους , 
σύμφωνα με τις διατάξεις του π.δ. 8/2005 (Α'5), καθώς και 
η παρακολούθηση της εφαρμογής τους. 

2. Η επεξεργασία στατιστικών στοιχείων που αφορούν 
στην προληπτική ιατρική καθώς επίσης και την πρωτο¬ 
βάθμια και δευτεροβάθμια ιατρική περίθαλψη. 

3. Η οργάνωση και λειτουργία επιστημονικής βιβλιοθή¬ 
κης. 

4. Η παροχή προστασίας σε οικογένειες πολυτέκνων 
ναυτικών και σε οικογένειες ασφαλισμένων του Ο.Ν. με 
κοινωνικά προβλήματα. 

5. Η άσκηση συμβουλευτικού έργου οικογενειακού 
προγραμματισμού. 

6. Η παροχή ιδιαίτερης εξέτασης και καθοδήγησης σε 
ασφαλισμένους με ειδικά προβλήματα. 

7. Ο προγραμματισμός και η διενέργεια των απαραίτη¬ 
των εμβολιασμών των τέκνων των ασφαλισμένων του 
Ο.Ν., κατά την παιδική ηλικία. 

8. Η κάλυψη προληπτικά με εμβόλια, ορούς, δερμοα- 
ντιδράσεις των ασφαλισμένων. 

9. Η έκδοση πιστοποιητικών υγείας. 

β. Τμήμα Ιατρικής Περίθαλψης. 

1. Η παροχή πρωτοβάθμιας ιατρικής περίθαλψης στα 
εξωτερικά ιατρεία του Ο.Ν. 

2. Η διατύπωση κανόνων λειτουργίας των Υγειονομικών 
Επιτροπών για την εκτίμηση του ασφαλιστικού κινδύνου 
«ασθένεια» και η αντιμετώπιση συναφών προβλημάτων. 

3. Η αντιμετώπιση θεμάτων που αφορούν στις επαγγελ¬ 
ματικές ασθένειες. 

4. Η πραγματοποίηση ελέγχων των ιατρικών πράξεων 
ιατρών συνεργαζομένων με τον Ο.Ν. 

5. Η έγκριση της εισόδου ασθενών σε κλινικές και νοσο¬ 
κομεία. 

6. Ο έλεγχος της ποιότητας της δευτεροβάθμιας ιατρι¬ 
κής περίθαλψης των ασφαλισμένων σε κλινικές και νοσο¬ 
κομεία. 

γ. Τμήμα Απεικονιστικού Εργαστηριακού Ελέγχου 

1. Η διενέργεια των πάσης φύσεως Απεικονιστικών 
Ελέγχων. 

2. Η απόδοση των εργαστηριακών εξετάσεων και η τή¬ 
ρηση σχετικού αρχείου για την εξαγωγή στατιστικών συ¬ 
μπερασμάτων. 

3. Ο ποιοτικός έλεγχος των αποτελεσμάτων των εργα¬ 
στηριακών εξετάσεων και η εισήγηση αρμοδίως της λή¬ 
ψης μέτρων για τη βελτίωσή τους. 

δ. Τμήμα Μικροβιολογικού-Βιοχημικού-Ορμονολογι- 
κού Εργαστηρίου 

1. Ο προγραμματισμός και η διενέργεια των πάσης φύ¬ 
σεως μικροβιολογικών, αιματολογικών, βιοχημικών και 
ορμονολογικών εξετάσεων. 

2. Η απόδοση των εργαστηριακών εξετάσεων και τήρη¬ 
ση σχετικού αρχείου για την εξαγωγή στατιστικών συμπε¬ 
ρασμάτων. 

3. Ο ποιοτικός έλεγχος των αποτελεσμάτων των εργα¬ 
στηριακών εξετάσεων και η εισήγηση αρμοδίως της λή¬ 
ψης μέτρων για τη βελτίωσή τους. 

ε. Τμήμα Νοσηλευτικού Προσωπικού και Φυσικοθερα¬ 
πείας 

1. Η κατανομή του νοσηλευτικού προσωπικού στα πιο 
πάνω Τμήματα της Διεύθυνσης. 

2. Η διανομή του απαραίτητου για τη λειτουργία των ια¬ 
τρείων και ιατρικών εργαστηρίων φαρμακευτικού και 
υγειονομικού υλικού. 

3. Η ενεσιοθεραπεία των ασφαλισμένων, παρουσία ια¬ 
τρού. 

4. Η έκδοση δελτίων προτεραιότητος και η παροχή 
γραμματειακής υποστήριξης στις υγειονομικές επιτρο¬ 
πές. 

5. Η παροχή περίθαλψης στους ασφαλισμένους, σύμ¬ 
φωνα με τις κατευθύνσεις των υπεύθυνων κατά περίπτω¬ 
ση ιατρών. 

6.0 προγραμματισμός του φυσιοθεραπευτικού έργου 
και η παροχή της προβλεπόμενης φυσιοθεραπευτικής 
κάλυψης στους ασφαλισμένους. 

στ. Τμήμα Οδοντιατρικής Περίθαλψης 

1. Η παροχή προληπτικής και πρωτοβάθμιας οδοντια¬ 
τρικής περίθαλψης στα εξωτερικά ιατρεία του Ο.Ν. 

2. Η άσκηση ελεγκτικού έργου των περιστατικών που 
χρήζουν ή έτυχαν πρωτοβάθμιας οδοντιατρικής περίθαλ¬ 
ψης εκτός εξωτερικών ιατρείων του Ο.Ν. 

3. Ο έλεγχος των περιστατικών που χρειάζονται δευτε¬ 
ροβάθμια οδοντιατρική περίθαλψη». 

Άρθρο 5 

1. Στη παράγραφο 1 του άρθρου 15 του π.δ. 193/2002 
προστίθεται εδάφιο στ, ως εξής: 

«στ) Την παροχή Ιατρικής - Οδοντιατρικής περίθαλψης 
και ελεγκτικού έργου, όπου υπηρετούν έμμισθοι Ιατροί - 
Οδοντίατροι Ο.Ν.». 

2. Το πρώτο μέροςτου εδαφίου 4τηςπαρ. II του άρθρου 
16 του π.δ. 193/2002 αντικαθίσταται ως εξής: 

«Ο Κλάδος ΠΕ Ιατρών ειδικοτήτων - Οδοντιάτρων περι¬ 
λαμβάνει εκατόν είκοσι μία (121) οργανικές θέσεις και 
επτά (7) προσωρινές του ν. 2190/1994 (Α' 28) Ειδικότερα 
οι θέσεις αυτές κατανέμονται κατά ειδικότητα ως εξής:» 

3. Στο τέλος του εδαφίου 12 της παρ.ΙΙ του άρθρου 16 
του π.δ. 193/2002 προστίθενται τα εξής: 

«Η μεταφορά στους προαναφερόμενους κλάδους γίνε¬ 
ται μετά την αποχώρηση των υπηρετούντων υπαλλήλων 
του κλάδου ΔΕ Διοικητικών Γραμματέων από τις αντίστοι¬ 
χες Υπηρεσίες». 

4. Οι περιπτώσεις 1 και2τηςπαρ. III του άρθρου 16 κα- 
ταργούνται. Η περίπτωση 3 αντικαθίσταται ως εξής: 

«III. Οι θέσεις μονίμου προσωπικού του παρόντος άρ¬ 
θρου κατατάσσονται στους ενιαίους βαθμούς Δ'-Α'για τις 
κατηγορίες ΠΕ, ΤΕ και ΔΕ και Ε'- Β' για την κατηγορία ΥΕ.» 

Άρθρο 6 

1. Οι παράγραφοι 3, 7 και 8 του άρθρου 20 του π.δ. 
193/2002 αντικαθίστανται, ως εξής: 

«3. Της Γενικής Επιθεώρησης προΐσταται υπάλληλος 
των κλάδων ΠΕ Διοικητικού - Οικονομικού ή ΠΕ Ιατρών ει¬ 


δικοτήτων - Οδοντιάτρων ή ΠΕ Φαρμακευτικής ή ΤΕ Διοι¬ 
κητικού Λογιστικού. 

7. Των Τμημάτων: 

(α) Προγραμματισμού - Πρόνοιας και Προληπτικής Ια¬ 
τρικής. 

(β) Ιατρικής Περίθαλψης. 

(γ) Απεικονιστικού Εργαστηριακού Ελέγχου. 

(δ) Μικροβιολογικού - Βιοχημικού - Ορμονολογικού Ερ¬ 
γαστηρίου. 

(ε) Υγειονομικής Περίθαλψης και Ελεγκτικής Υπηρε¬ 
σίας ΠΟΝ/Αθήνας. 

(στ) Οδοντιατρικής Περίθαλψης 

προΐστανται υπάλληλοι του Κλάδου ΠΕ Ιατρών Ειδικο¬ 
τήτων - Οδοντιάτρων. 

8. Του Τμήματος Νοσηλευτικού Προσωπικού και Φυσι¬ 
κοθεραπείας προΐσταται υπάλληλος του Κλάδου ΤΕ Νο¬ 
σηλευτικής - Μαιευτικής, ή ΤΕ Φυσικοθεραπευτών και εν 
ελλείψει αυτών ΔΕ Νοσηλευτών.» 

2. Στο τέλος του άρθρου 20 του π.δ. 193/2002 προστί¬ 
θεται παράγραφος 12, ως εξής: 

«12. Των Τμημάτων Ταμείου, Επιδομάτων και του Γ ρα¬ 
φείου Εξυπηρέτησης Πολίτη, μπορούν να προΐστανται 
και υπάλληλοι Κλάδου ΔΕ Διοικητικών Γ ραμματέων, εφό¬ 
σον δεν υφίσταται ομοιόβαθμος ή ανώτερος κατά βαθμό 
υπάλληλος κατηγορίας ΠΕ ή ΤΕ, δυνάμενος να ορισθεί 
ως προϊστάμενος των εν λόγω Τμημάτων και Γ ραφείου 
κατά τις προηγούμενες παραγράφους». 

Άρθρο 7 

Τα εδάφια α και β της παραγράφου 2 του άρθρου 21 του 
π.δ. 193/2002 αντικαθίστανται από της ισχύος τους ως 
εξής: 

«α) Οι υπάλληλοι του προσωρινού Κλάδου ΠΕ Διοικητι¬ 
κού - Λογιστικού Περιφερειακών Παραρτημάτων Οίκου 
Ναύτου (Π.Ο.Ν.) σε προσωρινές θέσεις του Κλάδου ΠΕ 
Διοικητικού - Οικονομικού. 

β) Οι υπάλληλοι που υπηρετούν σε υφιστάμενες ή προ¬ 
σωρινές θέσεις του Κλάδου ΔΕ Διοικητικού - Λογιστικού 
Περιφερειακών Π.Ο.Ν., σε υφιστάμενες ή προσωρινές 
θέσεις του Κλάδου ΔΕ Διοικητικών Γ ραμματέων». 

Άρθρο 8 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 5 Σεπτεμβρίου 2005 

